रुटीन फ्रंट पेज के शेष
राजस्वसचिव हसमुख अढिया ने बताया कि राज्यों की मांग थी कि छोटे होटल, रेस्तरां और ढाबे जिनका सालाना टर्नओवर कम है, उन्हें कम्पोजिट स्कीम के तहत रखा जाना चाहिए। इस पर केंद्र ने तय किया है कि 50 लाख से कम सालाना टर्नओवर वाले रेस्तरां के लिए कम्पोजिट स्कीम होगी। इन पर 5 फीसदी की दर से जीएसटी लगेगा। शेष होटल, रेस्तरां सर्विस टैक्स की नियमित दर के दायरे में आएंगे। वहीं, छोटे होटलों, रेस्तरां, ढाबों पर पर जीएसटी से मिलने वाली राशि केंद्र और राज्यों के बीच 2.5%-2.5% बांटी जाएगी।
उन्होंने कहा कि मॉडल जीएसटी कानून में जीएसटी की अधिकतम दर 40 फीसदी होगी जिसमें केंद्र का 20% और राज्यों का 20% होगा। लेकिन जीएसटी की प्रभावी दरें 5, 12, 18 और 28 फीसदी ही रहेंगी, जिन्हें पहले मंजूर किया जा चुका है। उन्होंने उम्मीद जताई कि जीएसटी से जुड़े विधेयकों को संसद की मंजूरी मिल जाती है तो यह नई अप्रत्यक्ष कर प्रणाली आगामी एक जुलाई से देश में लागू हो सकती है।
केंद्र ने 26 बदलाव की मांग स्वीकारी : अमित मित्रा
पश्चिम बंगाल के वित्त मंत्री अमित मित्रा ने कहा, ‘राज्यों ने 26 बदलाव की मांग की थी जिसे केंद्र ने स्वीकार कर लिया है।’ उन्होंने बताया कि आईजीएसटी कानून राज्य और केंद्र के अधिकारियों को एक-दूसरे के क्षेत्र में आने वाली इकाइयों की जांच का अधिकार देगा। बैठक में इस पर सहमति बन गई। लेकिन हम इसे अधिसूचना के रूप में नहीं चाहते, बल्कि कानून के अंदर ही रखना चाहते हैं ताकि भविष्य में कोई दूसरी काउंसिल बने तो वह यह कह सके कि राज्यों के पास यह अधिकार नहीं होगा।
साक्षीका...
कुश्तीमें कांस्य पदक विजेता साक्षी इन दिनों लखनऊ में कैंप में हिस्सा लेने गई हुई हैं। रोहतक स्थित उनके घर पर परिजनों ने बताया कि हरियाणा सरकार ने साक्षी को एमडीयू में रेसलिंग डायरेक्टर, सर छोटूराम स्टेडियम में एयर कंडीशनर रेसलिंग हॉल बनाने और पुनर्निर्माण, कोच मनदीप और मां सुदेश मलिक को पदोन्नति और 500 गज का प्लाट देने का वादा किया हुआ है। उधर, साक्षी के गांव मोखरा में आयोजित सम्मान समारोह में शिक्षामंत्री रामबिलास शर्मा ने यहां पर स्टेडियम और स्कूल भवन बनवाने की घोषणा की थी। वहीं, जिला खेल अधिकारी निर्मला गुलिया ने बताया कि सरकार की तरफ से 75 लाख रुपए का चेक हमें प्राप्त हुआ है। सोमवार को पंचायतीराज के एक्सईएन से मिलकर कुश्ती हॉल के मेंटेनेंस का कार्य शुरू कराया जाएगा। रेसलिंग कोच मनदीप की पदोन्नति के संबंध में उन्होंने बताया कि विभागीय उच्चाधिकारियों को परफार्मेंस संबंधी सारी रिपोर्ट भेज दी गई है।
hne_Deva hin_Deva hin_Deva awa_Deva hin_Deva mar_Deva hin_Deva